open-index/open-wikipedia-markdown huggingface dataset:
Peggy Ashcroft

**Peggy Ashcroft** (22. prosinca 1907.–14. lipnja 1991.), britanska filmska, televizijska i kazališna glumica, dobitnica Oscara za najbolju sporednu glumicu (1984. godine).

## Biografija
Rođena je kao **Edith Margaret Emily Ashcroft** u Croydonu. Pohađala je škole Woodford i Central School of Speech and Drama. Vrlo mlada je postala zapažena kazališna glumica, posebice ulogama Naemi u predstavi *Jew Suss* (1929.), kao i Desdemone u *[[Othello|Othellu]]* (1931.) Ipak, najpoznatija je njezina uloga Julije u *[[Romeo i Julija|Romeu i Juliji]]*, gdje joj je partner bio Laurence Olivier. Zapaženo je nastupala i u predstavama *[[Tri sestre]]*, *[[The Heiress (drama, 1947)|Nasljednica]]*, *[[Antonije i Kleopatra]]*, *[[Ukroćena goropadnica]]*, *[[Kako vam drago]]* i drugima.

Premda Peggy Ashcroft nije previše nastupala na filmu i televiziji, ostvarila je nekoliko nezaboravnih uloga. U razdoblju od 1933. do 1989. pojavila se u 38 filmova i TV serija. Najpoznatija joj je uloga svakako ona gospođe Moore u filmu redatelja Davida Leana iz 1984. godine, *[[Put u Indiju]]*, za koju je nagrađena Oscarom za najbolju sporednu glumicu, a do danas ostaje najstarija dobitnica te nagrade - imala je 77 godina u trenutku dodjele. Umjesto Ashcroft, koja se nije pojavila na dodjeli nagrada, Oscara je u njezino ime primila glumačka kolegica Angela Lansbury. Za istu je ulogu Ashcroft dobila i Zlatni globus za najbolju sporednu glumicu.

Najpoznatija TV uloga bila joj je ona u TV seriji "Dragulj u kruni", slične tematike kao i *Put u Indiju*. Serija se svojevremeno prikazivala i na TV Zagreb. Za tu je ulogu nagrađena nagradom BAFTA.

Peggy Ashcroft je dobitnica visokog državnog priznanja, *[[Sir (titula)|Dame]] Commander of the British Empire* (DBE). Udavala se tri puta, a s posljednjim je suprugom, Jeremyjem Hutchinsonom, imala dvoje djece.

Umrla je u Londonu u 84. godini života, od moždanog udara.

## Izvori

## Vanjske veze
*
Antonio Resines

**Antonio Resines** (; rođen 7. avgusta 1954) je španski glumac. Sin je Hosea Ramona, advokata i Amalije. On je drugo od petoro dece. Studirao je na madridskom univerzitetu zajedno sa Karlosom Bojerom i Fernandom Trueba. Godine 1980. prvi put se pojavljuje u Truebinom filmu "Ópera prima". Zahvaljujući svom izgledu običnog čoveka Antonio je često tumačio uloge supruga. Tako je i u najpopularnijoj TV seriji u kojoj on glumi, "Seranovi", gde takođe tumači lik supruga i oca.

## Karijera

### Filmovi
* La dama boba (Manuel Iborra, 2006)
* Otros días vendrán (Eduard Cortés, 2005)
* El mundo alrededor (Alejandro Calvo-Sotelo, 2005)
* Tánger (Juan Madrid, 2004)
* Dos tipos duros (Juan Martínez Moreno, 2003)
* El oro de Moscú (Jesús Bonilla, 2003)
* Trileros (Antonio del Real, 2003)
* Besos de gato (Rafael Alcázar, 2003)
* El embrujo de Shanghai (Fernando Trueba, 2002)
* Marujas asesinas (Javier Rebollo, 2002)
* Al sur de Granada (Fernando Colomo, 2002)
* La caja 507 (Enrique Urbizu, 2002)
* El portero (Gonzalo Suárez, 2000)
* Pídele cuentas al Rey (Jose Antonio Quirós, 2000)
* La niña de tus ojos (Fernando Trueba, 1998)
* El tiempo de la felicidad (Manuel Iborra, 1997)
* Carreteras secundarias (Emilio Martínez Lázaro, 1997)
* La buena estrella (Ricardo Franco, 1997)
* Tranvía a la Malvarrosa (José Luis García Sánchez, 1996)
* La ley de la frontera (Adolfo Aristarain, 1995)
* Todos los hombres sois iguales (Manuel Gómez Pereira, 1994)
* Acción mutante (Álex de la Iglesia, 1993)
* La marrana (José Luis Cuerda, 1992)
* Cómo ser mujer y no morir en el intento (Ana Belén, 1991)
* Todo por la pasta (Enrique Urbizu, 1991)
* El baile del pato (Manuel Iborra, 1989)
* El vuelo de la paloma (José Luis García Sánchez, 1989)
* Amanece, que no es poco (José Luis Cuerda, 1988)
* Moros y cristianos (Luis García Berlanga, 1987)
* La vida alegre (Fernando Colomo, 1987)
* Lulú de noche (Emilio Martínez Lázaro, 1986)
* Sé infiel y no mires con quién (Fernando Trueba, 1985)
* Sal gorda (Fernando Trueba, 1983)
* La línea del cielo (Fernando Colomo, 1983)
* La colmena (Mario Camus, 1982)
* Vecinos (Alberto Bermejo, 1981)
* Ópera prima (Fernando Trueba, 1980)

### Televizija
* Seranovi (od 2003 do 2008)
* A las once en casa (1998 – 1999)
* Los ladrones van a la oficina
* Eva y Adán: agencia matrimonial
* Robles Investigador

## Nagrade
* Bronza na *Guía del Ocio de Madrid* (1985) za ulogu u filmu *Sé infiel y no mires con quién*.
* *[[Nagrada Goja]]* za najbolju interpretaciju (1997)
* *Fotogramas de Plata* za najboljeg filmskog glumca (1998)
* *Fotogramas de Plata* za najboljeg televizijskog glumca (1990, 2003)

## Vanjske veze
*
Nagrada Saturn za najbolju glumicu

**Nagrada Saturn za najbolju glumicu** () je godišnja nagrada koju Akademija za science fiction, fantasy i horror film za najbolju žensku ulogu u igranom filmu.

Slijedi lista dobitnika **[[nagrada Saturn|nagrade Saturn]] za najbolju glumicu** (na filmu):
Natalia Sánchez

**Natalija Sančez Molina** () je španska glumica i pevačica, poznata po ulozi Marije Terese "Tete" Kapdevila u seriji *[[Los Serrano|Seranovi]]* i kao članica grupe Santa Husta Klan. Rođena je 27. marta 1990. godine u Sevilji, u španskoj oblasti Andaluzija.

## Biografija
### Glumica
Svoje debi ostvarila je 2001. godine u filmu *Klara i Elena*. Pre nego što je dobila ulogu Tete u seriji *[[Los Serrano|Seranovi]]*, imala je manje uloge u serijama *Compañeros* i *Periodistas*, 2002. godine. Ipak, postala je jedna od najpoznatijih mladih glumica u Španiji ulogom u seriji *[[Los Serrano|Seranovi]]*, 2003. godine. Igrajući tinejdžerku Mariju Teresu Kapdevila, koju svi zovu Tete, glumila je uz neka od najpoznatijih glumačkih imena Španije, kao što su Antonio Resines, Belen Rueda i Hesus Bonilja. Tokom svoje karijere, snimila je filmove *Hipnos* (2004), *Los Recuerdos de Alicia* (2005), *Los Aires Difíciles* (2006) i *Los Totewackers* (2007), mada su to uglavnom bile manje uloge.

### Pevačica
Tokom snimanja serije *[[Los Serrano|Seranovi]]*, 2005. godine je nastala grupa Santa Husta Klan, skraćeno SHK. Članovi grupe su postali Natalija Sančez, Viktor Elijas, Adrijan Rodrigez i Andres de la Kruz. Snimili su dva albuma, *A Toda Mecha* (2005) i *DPM* (2006). Singlovi sa prvog albuma bili su "A Toda Mecha" i "De 1 Al 10", a sa drugog "Con Angelina Jolie Se Me Va La Olla". Oba diska su postigla platinast tiraž u Španiji, a svi koncerti bili su im rasprodati. Pesme koje Natalija sama peva su "Soy La Cana" i "Pienso En Ti" sa prvog albuma, kao i "Entre Munecas" i "Besame" sa drugog.

Trenutno, budućnost grupe je neizvesna. Naime, Viktor Elijas je osnovao novu grupu, *The Folks*. Takođe, postoje glasine da će Adrijan Rodrigez snimiti svoj solo album, i da to sve stavlja tačku na Santa Husta Klan.

Ipak, po najnovijim vestima, izgleda da grupa Santa Husta Klan planira da izda novi album, a da je Viktor snimio sa grupom *The Folks* samo tri pesme da bi im pomogao da postanu popularniji.

## Karijera
### Gluma
* *Los Totewackers* (2007) ... Rakel (film)
* *Los Aires Difíciles* (2006) ... Ćaro (film)
* *Los Recuerdos de Alicia* (2005) ... Alisija (film)
* *Hipnos* (2004) ... Devojčica (film)
* *[[Los Serrano|Seranovi]]* (2003 — 2008) ... Marija Teresa "Tete" Kapdevila (televizija)
* *Periodistas* (2002) (televizija)
* *Compañeros* (2002) ... Vero (televizija)
* *Clara y Elena* (2002) (film)

## Vanjske veze
* Website y Fanclub de Natalia Sánchez
Alejo Sauras

**Aleho Martin Sauras** (; rođen 29. juna 1979. na Palma de Majorci) je poznati španski glumac koji je glumio u više filmova i TV serija. Osnovnu i srednju školu je završio u Madridu, gdje upisuje studije elektronike i aviomodelarstva. 1997. godine debituje na filmu **Copia nueva**.

## Karijera

## Vanjske veze
*
Crkva Svetog Marka u Beogradu

**Crkva [[Marko Jevanđelista|Svetog Marka]]** u Beogradu je srpska pravoslavna crkva smeštena na Tašmajdanu.Građena je od 1931. do 1940. godine u neposrednoj blizini stare crkve iz 1835. godine, prema planovima arhitekata Petra i Branka Krstića. Oblikovana je u duhu arhitekture srpsko-vizantijskog stila. Po opštem graditeljskom rešenju, arhitektonskim formama i polihromiji fasada, ovaj hram je najsrodniji manastiru Gračanici. Opremanje i ukrašavanje hrama još nije završeno.

U južnom delu naosa nalazi se sarkofag sa kostima cara Dušana, koje su prenesene iz njegove zadužbine manastira sv. Arhanđela kod Prizrena. Na severnoj strani je grobnica od belog mermera u kojoj su sahranjeni zemni ostaci patrijarha Germana Đorića. Poslednji kralj iz dinastije Obrenovića kralj Aleksandar Obrenović i njegova žena Draga Mašin su sahranjeni u kripti crkve. U crkvi se čuva jedna od najbogatijih zbirki srpskih ikona 18. i 19. veka.

Na mestu gde se nalazi današnja crkva svetog Marka na Tašmajdanu, 1830. godine, pročitan je sultanov hatišerif o priznavanju autonomije Srbiji unutar turske carevine. Na istom mestu stajala je stara crkva koju je podigao knez Miloš, te na taj način obeležio to istorijsko mesto. Stara crkva je uništena u bombardovanju Beeograda 1941. godine, ostaci su uklonjeni 1942. godine.

## Galerija

Datoteka:Crkva Svetog Marka noću.jpg|Crkva svetog Marka noću
Datoteka:Sarcophage de Stefan Dušan, église Saint-Marc, Belgrade.jpg|Sarkofag Dušana Silnog.Tako je ovo je jako lepo napisano


## Vanjske veze

* Zvanična prezentacija Crkve Svetog Marka
* Crkve u Beogradu 
* Duhovna riznica istorije („Politika“, 21. jun 2011)
Cigančica

**Cigančica** može da bude:

* Cigančica, deminutiv od Ciganka
* Cigančica (kolo), vrsta srpskog i makedonskog kola
* Cigančica (novela), Servantesova novela
* Cigančica (Papadijamandis), istorijski roman Aleksandra Papadijamandisa.
La Gitanilla

**Cigančica** () je jedna od 12 Servantesovih novela iz zbirke Uzornih novela, objavljenih 1613. godine u izdanju Huana de la Kueste.

Ova novela, napisana po uzoru na italijansku tradiciju novelijera () čiji je tvorac bio Đovani Bokačo, a razradio Mateo Bandelo, ujedno je i prva novela u zbirci. Cigančica je ujedno i najduža od svih novela u zbirci i obrađuje ljubavnu tematiku sa kostumbrističkim elementima.

Novela govori o Cigančici Presiosi koja igra i peva na ulici kako bi zaradila za život i u koju se zaljubljuje Andres, mladić iz ugledne i plemenite porodice. Kao dokaz ljubavi Andres pristaje da odbaci sva svoja obeležja i udobnosti jednog plemića i da provede godinu dana živeći sa Ciganima i prema njihovim običajima. Na kraju se ispostavlja da je Presiosa takođe plemenitog roda i novela se završava svadbom između dvoje mladih koji pripadaju istoj društvenoj klasi.

Iako ova novela pripada grupi realističkih novela u okviru zbirke Uzornih novela, sadrži elemente idealizacije. Presiosa je izuzetno lepa, poštena i pametna devojka, puna vrlina, razborita i bez ijedne mane. Servantes, iako je i Presiosu i Andresa stavio u sasvim određene društvene okvire, ne lišava ih potpuno slobode odlučivanja, već im daje priliku da se dobro upoznaju i da sami odluče da li je druga osoba idealan partner ili nije. S druge strane, veoma su upečatljive slike opisa ciganskog života i sveta. Servantes ga predstavlja kao poseban svet sa sopstvenim etičkim pravilima u kom žive ljudi koji iznad svega cene svoju slobodu.

Muzika, pesma i igra su veoma bitni činioci ove novele. Društvo onovremene Španije međutim, opisano je realno, ali ne i realistički i u taj opis su utkani elementi idealizovane sredine „u kojoj je moguće pronaći lepotu i postići sreću“.

Servantesova Cigančica bila je uzor za mnoge druge književne junakinje u španskoj, italijanskoj, nemačkoj, francuskoj i engleskoj književnosti. Jedna od najpoznatijih je Esmeralda iz Igoovog romana „Bogorodičina crkva u Parizu“ ().

## Reference

## Vanjske veze

* Faksimil prvog izdanja novele Cigančica
Chico

**Chico** može značiti:

* **osobe**:
** Chico - nadimak Eduarda Rózsa-Floresa, vojnika, glumca i novinara;
** Chico Marx - glumac, jedan od braće Marx;

* **rijeke**:
** Chico (rijeka, Patagonija) - rijeka u Patagoniji, Argentina;
** Chico (rijeka, Luzon) - rijeka na filipinskom otoku Luzon;

* **naselja**:
** Chico (Alabama);
** Chico (Kalifornija);
** Chico (Montana);
** Chico (New Mexico);
** Chico (Texas);
** Chico (Washington);

* **filmovi**:
** Chico (film) - film Eduarda Rózsa-Floresa;
** Chiko - njemački igrani film Özgür Yıldırıma;

* **ostalo**:
** Chico - junak iz stripa Zagor.
Zauvijek mlad

**Zauvijek mlad** ili **Zauvek mlad** se može odnositi na:

* ''Forever Young'' (film), američki igrani film iz 1992. godine, ul. Mel Gibson;
* ''Zauvijek mlad'' (TV serija), bosanskohercegovačka TV-serija iz 2009
* *Zauvek mlad*, pjesma Dejana Cukića
Zauvijek mlad (TV serija)

***Zauvijek mlad*** je bosanskohercegovački televizijski sitkom koji se 2009. prikazivao na programu Federalne televizije. Protagonisti su bili glumački bračni par Slaviša (čiji je lik tumačio Aljoša Vučković) i Sandra (čiji je lik tumačila Nada Abrus), a radnja pratila Slavišina nastojanja da zavodi svoje decenijama mlađe kolegice i tu svoju aktivnost sakrije od supruge.

## Vanjske veze
* 
* Nova serija na RTV Zauvek mlad na portalu story.rs
Forever Young (film)

***Forever Young*** (preveden kao ***Zauvijek mlad***) je američki igrani film snimljen 1992. u režiji Steve Minera. Po žanru predstavlja kombinaciju science fictiona i ljubavne melodrame, a protagonist, čiji lik tumači Mel Gibson, je kapetan Daniel McCormick, probni pilot američkog ratnog zrakoplovstva koji 1939. godine pristaje sudjelovati u eksperimentalnom zamrzavanju. Radnja prati njegove napore da se prilagodi novom svijetu nakon što se probudi 1992. godine. Usprkos mlakih kritika, imao je solidan komercijalni uspjeh.

## Uloge

## Izvori

## Vanjske veze
* 
*
Wild Things

**Divlja igra** (engleski *Wild Things*) američki je erotski triler iz 1998. godine u režiji Johna McNaughtona. Radnja je smještena u gradić na Floridi gdje popularni nastavnik elitne srednje škole (čiji lik tumači Matt Dillon) bude optužen da je silovao učenice (čije likove tumače Denise Richards i Neve Campbell). Iako se radnja filma odlikuje nizom amoralnih protagonista i iznenađujućih obrata, pažnju publike je najviše privukao za tadašnje hollywoodske standarde neuobičajenim scenama seksa utroje. Zaradio je 30,15 milijuna $ u američkim kinima.

U Hrvatskoj je distribuiran pod naslovom ***Divlja igra***, a u Srbiji pod naslovom ***Divlje stvari***. Između 2004. i 2010. su snimljena tri direct-to-DVD nastavka.

## Uloge

## Izvori

## Vanjske veze
* 
*
Dracula (film, 1992)

***Dracula***, također poznat i pod naslovom ***Bram Stoker's Dracula***, je američki ljubavni horor film snimljen 1992. u režiji Francisa Forda Coppola. Radnja se temelji na znamenitom romanu *[[Dracula]]* Brama Stokera, a naslovni lik (koga tumači Gary Oldman) je vlaški vojvoda Vlad Cepeš koji nakon smrti voljene supruge Elisabete (čiji lik tumači Winona Ryder) odbacuje Boga te se zaklinje kako će ustati iz groba kako bi je osvetio. Radnja je smještena u 1897. godinu i prati nastojanja povampirenog vojvode, poznatog kao grof Drakula, da u Engleskoj pronađe ženu za koju vjeruje da je reinkarnirana Elisabeta.

Film je doživio izuzetno povoljne kritike i veliki komercijalni uspjeh, preporodivši Coppolinu karijeru kao režisera i producenta. Garyju Oldmanu je lik Dracule bila jedna od najpoznatijih uloga, a popularnost je stekla i muzika Wojcieha Kilara. Za film je Annie Lennox snimila pjesmu *[[Love Song for a Vampire]]*, koja se popela na relativno visoka mjesta na top-listama.

## Uloge

## Reference

## Vanjske veze
* 
* 
* 
*
Tom Waits

**Thomas Alan "Tom" Waits** (rođen 7. decembra 1949.) je američki pjevač, tekstopisac, kompozitor i glumac. Waits ima prepoznatljiv glas, koji kritičari opisuju *"kao da je namočen u burbon, ostavljen da visi u sušioni mesa nekoliko mjeseci, onda iznešen van i pregažen automobilom"*. Sa svojim prepoznatljivim *"growlom"*, korištenjem stila koji datira prije rock muzike kao što su blues, jazz i vodvilj i sklonost prema eksperimentiranju u industrijskoj muzici, Waits je izgradio prepoznatljivu muzičku ličnost. Radio je kao kompozitor filmske muzike i muzičkih predstava, kao i sporedni glumac u filmovima, *[[Down By Law]]* i Bram Stoker-ova *[[Dracula]]*. Nominovan je za Oskara za film *[[One from the Heart]]* za koji je radio muziku.
Tekstovi Waitsovih pjesama često predstavljaju groteskne portrete zlovoljnih ličnosti i mjesta, iako je pokazao sklonost konvencionalnijim baladama. Ima kultni status i utjecao je na brojne tekstopisce unatoč tome što je imao malu radio i video podršku. Njegove pjesme su poznatije široj publici po tome što su obrađivane od strane popularnijih izvođača, *"[[Jersey Girl]]"* koju je obradio Bruce Springsteen i *"[[Downtown Train]]"*, obrada Rod Stewart-a. Iako su Waitsovi albumi imali mješan komercijalni uspjeh, neki od njih su dobili zlatni status u drugim zemljama. Nominovan je za velik broj glavnih muzičkih nagrada i osvojio je nagradu Grammy za dva albuma *[[Bone Machine]]* i *[[Mule Variations]]*.

Waits trenutno živi u Sonoma County-ju, u Kaliforniji sa ženom Kathleen Brennan i troje djece.

## Život i karijera
### Porijeklo i muzički počeci
Tom Waits je rođen u Park Avenue bolnici u Pomona, Kalifornija, od oca Jesse Frank Waits i majke Alma Johnson McMurray, oboje su bili učitelji. Poslije razvoda roditelja 1960. živio je sa majkom u Whittier, Kalifornijaa onda se preselio National City, Kalifornija u San Diego County-u blizu granice sa Meksikom. Waits je sam naučio da svira pijano na komšijinom instrumentu, često putujući u Meskiko sa ocem, koji je predavao španski.
Do 1965. pohađao je srednju školu Hilltop u Sweetwater distriktu Chula Viste. Waits je svirao u bendu zvanom The System.

## Muzičke kuće
Waits je često mijenjao slične nezavisne muzičke kuće kroz godine, potpisao je za Asylum Records prije nego što je otkupljen od Elektra Records-u i Warner Bros.-a. U toku njegovih godina u Island Records muzička kuća se proširila od male muzičke kuće u muzičkog giganta. Poslije toga je potpisao za ANTI, diviziju Epitaph Records-a.

### Diskografija
* 1973 *Closing Time*
* 1974 *The Heart Of Saturday Night*
* 1975 *Nighthawks At The Diner*
* 1976 *Small Change*
* 1977 *Foreign Affairs*
* 1978 *Blue Valentine*
* 1980 *Heartattack and Vine*
* 1982 *One From The Heart*
* 1983 *Swordfishtrombones*
* 1985 *Rain Dogs*
* 1986 *Asylum years*
* 1987 *Franks Wild Years*
* 1988 *Big Time*
* 1992 *Bone Machine*
* 1992 *Night On Earth*
* 1993 *The Black Rider*
* 1998 *Beautiful Maladies*
* 1999 *Mule Variations*
* 2001 *Used Songs*
* 2002 *Alice*
* 2002 *Blood Money*
* 2004 *Real Gone*
* 2006 *Orphans*
* 2011 Bad as me

## Vanjske veze
* Zvanična internet prezentacija
Striptease (film)

***Striptease*** je američka filmska komedija snimljena 1996. u režiji Andrewa Bergmana koji je napisao i scenario. Radnja se temelji na istoimenom satiričkom romanu Carla Hiassena i smještena je na Floridu. Protagonistica je razvedena majka (čiji lik tumači Demi Moore) prisiljena da za život zarađuje kao striptizeta kako bi otplatila troškove parnice za skrbništvo nad djetetom, a koja zbog posla kojim se bavi postaje predmetom pohote korumpiranog kongresnika (čiji lik tumači Burt Reynolds). Film je prije premijere stekao veliki publicitet zbog najava o golišavim scenama u kojima je nastupala Moore kao jedna od tada najeksponiranijih hollywoodskih zvijezda; nakon premijere je doživio strahovito loše kritike te je "nagrađen" sa nizom "Zlatnih malina".

## Uloge

## Reference

## Vanjske veze
* 
* 
*
Mark Hamill

**Mark Ričar Hamil** (; rođen 25. septembra, 1951.) je američki glumac.

Najpoznatiji je po ulozi Luka Skajvokera u Ratovima Zvezda i kao glas Džokera u crtanom filmu Betmen. Posle ratova zvezda Hamil je glumio na Brodveju, pozajmljivao je glasove u raznim igricama i crtanim filmovima, takođe je i crtao stripove.

## Uloge
A Countess from Hong Kong

***Grofica iz Hong Konga*** (eng. *A Countess from Hong Kong*) je komedija Charlesa Chaplina iz 1967. s Marlonom Brandom i Sophiom Loren, Tippi Hedren i Sydneyjem Earleom Chaplinom. Bio je to jedan od samo dva filma koje je Chaplin režirao, a nije nastupio u glavnoj ulozi (drugi je bio *[[Parižanka (1923.)|Parižanka]]* iz 1923.), i njegov jedini film u boji. Film je bio financijski i kritički fijasko.

Radnja filma govori o veleposlaniku imenovanom u Saudijskoj Arabiji Ogdenu Mearsu koji plovi nazad u Ameriku nakon što je proputovao svijet. U Hong Kongu upoznaje rusku groficu koja se ušuljala na brod kako bi izbjegla prisilnu prostituciju.

Film je najbolje poznat po tematskoj glazbi koju je skladao Chaplin, a postala je hit u izvedbi Petulie Clark. Kako je film bio, i još jest, omrznut, uspjeh pjesme vratio je novac koji je potrošen na film. Chaplin je bio izvan sebe zbog neuspjeha i raznih problema tijekom produkcije. Ostali su poznati njegovi sukobi s Brandom, od sukoba dva ega pa do različitih pristupa glumi. Bio je ovo prvi dugometražni film Tippi Hedren nakon njezinog početnog uspjeha s redateljem Alfredom Hitchcockom. Puno je očekivala od filma, ali samo dok nije dobila scenarij. Kad je shvatila da je dobila malu ulogu Brandove otuđene žene, zamolila je Chaplina da proširi ulogu. I makar joj je Chaplin pokušavao udovoljiti, nije uspio proširiti ulogu jer se priča većinom odvija na brodu, na koji se njezin lik ukrcava tek na kraju filma. Na kraju je ostala na filmu, a kasnije je izjavila kako je bilo zadovoljstvo bilo raditi s Chaplinom.

Chaplin je nastupio u maloj cameo ulozi i tako označio svoje posljednje filmsko pojavljivanje.

## Zanimljivosti
* Film je u potpunosti sniman u studijima Pinewood, blizu Londona.
* "Countess from Hong Kong" je također naziv pjesme grupe Velvet Underground, objavljene na box-setu *Peel Slowly and See* 1995.
* Naslovnu melodiju filma pjevala je naša Tereza Kesovija. U filmu je pak objavljena tek samo instrumentalna verzija ("This is my Song"/"Jer ta je pjesma sve", prvi put u prepjevu objavljena na Terezinom albumu "Nezaboravne melodije" 1989. godine uz pratnju Simfonijskog orkestra RTV Zagreb)

## Glumci

## Vanjske veze
*
Jakub Błaszczykowski

**Jakub Błaszczykowski** (Truskolasy, 14. prosinca 1985.) je poljski nogometaš i kapetan reprezentacije. Trenutno igra za njemački klub Wisłu Kraków, a na dresu mu, zbog dugog prezimena, piše nadimak **Kuba**.
Dan oslobođenja Kosova

**Dan oslobođenja Kosova** je državni praznik Republike Kosovo koji se obeležava 12. juna u znak sećanja na dan kada su 1999. godine, nakon što je završen rat na Kosovu, sa Kosova otišle srpske snage.

## Izvori
Ultimo tango a Parigi

***Ultimo tango a Parigi*** (; ; doslovno ***Posljednji tango u Parizu***) je italijansko-francuski igrani film snimljen 1972. u režiji Bernarda Bertoluccija. Po žanru je ljubavna drama a protagonistica je mlada Parižanka (čiji lik tumači Maria Schneider) koja usprkos toga što se uskoro treba udati započinje strastvenu, ali anonimnu sekusalnu vezu sa sredovječnim američkim udovcem (čiji lik tumači Marlon Brando). Film je napravljen u jeku seksualne revolucije te je izazvao brojne kontroverze zbog za dotadašnje standarde neuobičajeno naturalističkog prikaza ljudske seksualnosti, uključujući scene analnog seksa. Dok je s jedne strane među liberalnim kritičarima izazvao oduševljenje, među konzervativnima je proglašen pornografijom te je bio izložen cenzuri i zabranama u nizu zemalja.
 
## Uloge
* Marlon Brando: Pol
* Marija Šnajder: Džini
* Žan-Pjer Leo: Tom
* Katrin Alegre: Katrin
* Masimo Điroti: Marsel

## Na snimanju
Kao i kod ostalih filmova koje je snimio u to vreme, Brando nije želeo da pamti tekst. Bertoluči mu je učinio ustupak, te njegove rečenice zapisivao na cedulje i uklapao ih u enterijer. Kamerman je naravno, imao zadatak da pazi da neka od njih ne upadne u kadar. Međutim, kada je u sceni bdenja zatražio da neke rečenice napiše na telu svoje *mrtve supruge*, reditelj je odlučno odbio.

Marija Šnajder je rekla da je Bertoluči izuzetno lukav i čovek širokih shvatanja. Rekla je da su na snimanju svi bili veoma bliski, jer ih je on terao da jedno drugom pričaju najmračnije detalje iz svoje prošlosti. Šnajderova je priznala da je spavala sa pedesetak muškaraca i dvadesetak žena, da je bila zavisnik od heroina, kokaina i marihuane. Kasnije je demantovala Bertolučija, koji je izjavio da je Brando prema njoj gajio veoma očinska osećanja. Izjavila je da je tačno da joj je Marlon bio figura patrona, ali to nije bio odnos roditelja prema detetu. Dodala je još i sledeće: 
Rekla je još da je to jedina stvar u njenom životu koju nije trebala da uradi, koja joj je tada uništila život. Bertoluči je 2011. godine priznao da je ona bila previše mlada da razume šta se radi, i da joj je ovim filmom ukrao mladost. Kao i Šnajderova, i Brando se osećao potpuno silovanim. Obećao je Bernardu da više nikada neće snimiti film poput ovog i nisu govorili petnaest godina. Bertoluči se pokajao što je snimao Brandove genitalije. Rekao je da se toliko identifikovao sa njim, da bi prikazivanje Brandovog polnog organa, bilo kao prikazivanje njegovog samog. Zbog toga je tu scenu izbrisao, tačnije, ostavio za sebe.

## Reference

## Vanjske veze
* 
* 
* ''Ultimo Tango Em Paris'' MOVIE 
* Pauline Kael's review
* Site devoted to the uncredited music in the film
* Maria Schneider filmography 
* ''Last Tango in Paris''  - slideshow by *[[Life magazine]]*
Samir Nasri

**Samir Nasri** (Marseille, 26. svibnja 1987.) bivši francuski nogometaš i reprezentativac alžirskog porijekla koji je posljednje igrao za Anderlecht. Igrao je uglavnom kao krilo ili centarfor, iako je jedno vrijeme igrao i kao središnji vezni. Zbog stila igre, ali i porijekla, često je uspoređivan sa Zinedineom Zidaneom. 

Karijeru je započeo u omladinskoj školi kluba Olympique de Marseille, da bi debi za prvu momčad imao u rujnu 2004., sa 17 godina, protiv Sochauxa. Tokom boravka u Francuskoj, nestupio je i na europskim natjecanjima te je dobio nekoliko individualnih nagrada uz osvajanje drugog mjesta u Coupe de Francea 2006. i 2007. 

U lipnju 2008. prelazi u londonski Arsenal u kojemu u svojoj trećoj sezoni stiče veliki ugled, koji mu donosi mjesto u momčadi godine. U prosincu 2010. imenovan je za najboljeg francuskog nogometaša za tu godinu. U kolovozu 2011., potpisao je četverogodišnji ugovor s Manchester Cityjem s kojim je osvojio prvenstvo 2012.
Narodni duh

**Narodni duh** (nemački **Volksgeist**) je politički koncept nacionalnog romantizma s kraja 18. veka.

Narodni duh je standardan i tradicionalan pojam ideologije nacionalizma. Značaj osobene nacionalne svesti prvi put je istaknut u Nemačkoj krajem 18. veka. Pisci kao što su Herder i Fihte isticali su, nasuprot idejama Francuske revolucije, ono za šta su verovali da je jedinstvenost i superiornost nemačke kulture. Herder je verovao da svaka nacija poseduje ‘narodni duh’ koji narode snabdeva njihovim kreativnim impulsima. Zato je uloga nacionalizma da razvija svest i poštovanje prema nacionalnoj kulturi i tradicijama.

## Izvori

## Literatura
* Joxe Azurmendi: *Volksgeist.* Donostia: Elkar. 2007 .
* Isaiah Berlin: *Vico and Herder. Two Studies in the History of Ideas*, London, 1976.
* Andreas Großmann: "Volksgeist – Grund einer praktischen Welt oder metaphysische Spukgestalt? Anmerkungen zur Problemgeschichte eines nicht nur Hegelschen Theorems", in: A. Großmann, C. Jamme (Hrsg.): *Metaphysik der praktischen Welt. Perspektiven im Anschluß an Hegel und Heidegger*, Amsterdam: Rodopi 2000, S. 60ff. 
* Peter Sloterdijk: *Der starke Grund zusammen zu sein. Erinnerungen an die Erfindung des Volkes.* Frankfurt. 1998.
* Rudolf Steiner: *Die Mission einzelner Volksseelen im Zusammenhange der germanisch-nordischen Mythologie.* Dornach/Schweiz. 1974 u.a.
* George W. Stocking: *Volksgeist as Method and Ethic. Essays on Boasian Ethnography and the German Anthropological Tradition*, Madison: Univ. of Wisconsin Press 1996.
Antonio Di Natale

**Antonio Di Natale** (Napulj, 13. listopada 1977.) je talijanski nogometaš i reprezentativac koji trenutno igra za Udinese na poziciji napadača.

Kao izrazito fleksibilan igrač i napadač, Di Natale može igrati u gotovo svakoj napadačkoj poziciji, bilo da je samostalno u napadu ili s još dvojicom ili trojicom igrača. Znakovit je po svojim tehničkim sposobnostima, ali i po kreativnosti i sposobnosti postizanja golova. Tijekom sezona 2010. i 2011. proglašavan je najboljim strijelcem talijanskog prvenstva.
Cesc Fàbregas

**Francesc Fàbregas Soler**, poznatiji kao **Cesc Fàbregas** (Arenys de Mar, 4. svibnja 1987.), bivši španjolski nogometaš i reprezentativac.

Fàbregas je karijeru započeo u Barceloninoj omladinskoj školi da bi u rujnu 2003. prešao u Arsenal u dobi od 16 godina. Nakon ozljeda nekolicine Arsenalovih ključnih veznih igrača, Fàbregas se vrlo brzo etablirao kao vođa igre te je dobio kapetansku vrpcu. U toku boravka u Londonu oborio je nekoliko klupksih rekorda i stekao status jednog od najboljih mladih igrača. Tijekom 2011., vratio se u Barcelonu za iznos od £29,000,000.

Reprezentativno, Fàbregas je nastupao za nekolko mlađih uzrasta (U-16, U-17, U-20, U-21) prije nego je 2006. pozvan u nacionalnu reprezentaciju. Nastupajući za Španjolsku, postao je europski (2008.) i svjetski (2010.) prvak.
Fudbalska reprezentacija Ukrajine

**Ukrajinska nogometna reprezentacija** je nacionalna nogometna vrsta koja predstavlja Ukrajinu na međunarodnim natjecanjima koju vodi Fudbalski savez Ukrajine. 

## Historija

Nakon raspada Sovjetskog Saveza prvu službenu utakmicu odigrali su 29. travnja 1992. 

Ukrajinski nogometaši često su igrali za SSSR, a igrači kijevskog Dinama su često formirali njezinu glavninu (Mundijal 1986. i Euro 1988.). Neki od najboljih ukrajinskih nogometaša za vrijeme 1990-ih (kao Andrej Kančelskis, Viktor Onopko i Oleg Salenko) odlučili su igrati za Rusiju jer je prozvana službenim nasljednikom SSSR-a., dok Ukrajina nije igrala na međunarodnim natjecanjima prije 1994. Unatoč ranom nastupu na međunarodnim natjecanjima, na Svjetsko prvenstvo su se kvalificirali tek 2006. 

Iako ima jednog od najboljih svjetskih igrača, Andrija Ševčenka, Ukrajina se nije kvalificirala na veća natjecanja do 2005., a čak tri puta je izgubila u play-offu. Hrvatska ih je zaustavila na putu do Mundijala 1998., Slovenija na putu do Eura 2000., a Njemačka na putu do Mundijala 2002.

Nakon neuspjelih kvalifikacija za Euro 2004., Ukrajina je na mjesto trenera postavila Olega Blohina. To se pokazalo kao dobar potez jer se Ukrajina 3. rujna 2005., remizirajući sa Gruzijom u Tbilisiju 1:1, kvalificirala na SP u Njemačkoj 2006. gdje je došla do četvrtfinala gdje gubi od Italije 3:0. Prvi nastup na Euru izborili su 2012. kad su, kao sudomaćini s Poljskom, nastupili na završnom turniru. U prvoj utakmici porazili su Švedsku 2:1 pogotcima Ševčenka.

## Uspjesi na Svjetskim prvenstvima

## Uspjesi na Europskim prvenstvima

* 1960. do 1992. - *Nisu ušli, dio [[Fudbalska reprezentacija Sovjetskog Saveza|SSSR-a]]*
* 1996. do 2004. - *Nisu se kvalificirali*

## Poznati igrači

Za istaknutije igrače iz sovjetske ere, vidi Fudbalska reprezentacija Sovjetskog Saveza:

## Sastavi

***Ažurirano:*** 13. lipnja 2012.

|-
! colspan="9" style="background:#b0d3fb; text-align:left;"|
|- style="background:#dfedfd;"

|-
! colspan="9" style="background:#b0d3fb; text-align:left;"|
|- style="background:#dfedfd;"

|-
! colspan="9" style="background:#b0d3fb; text-align:left;"|
|- style="background:#dfedfd;"

***Ažurirano:*** 19. novembra 2024.

## Uspjesi igrača

Od 30. lipnja 2006
**Podebljani** oni koji su još dostupni za reprezentaciju

### Igrači sa najviše nastupa

### Najbolji Ukrajinski strijelci

### Ukrajinski kapetani

## Ukrajinski izbornici
Loreen

**Lorine Zineb Nora Talhaoui** (16. listopad 1983 -), poznatija pod umjetničkim imenom **Loreen** je švedska pjevačica i muzička producentica, najpoznatija po tome što je, zastupajući Švedsku, sa pjesmom *[[Euphoria (pjesma, Loreen)|Euphoria]]*, pobijedila na natjecanju za pjesmu Eurovizije 2012. godine. Rođena u Stockholmu. Odrasla u Västeråsu. Iz obitelji marokanskih imigranata.
Misisipijska kultura

**Misisipijska kultura** () je bila indijanska arheološka kultura graditelja humaka koja je postojala na području današnjih SAD u posljednjim vijekovima 1. i prvim vijekovima 2. milenijuma. Ime je dobila po dolini rijeke Mississippi, gdje se prvi put počela razvijati i odakle se postepeno širila na zapad i istok. Kao njen početak se tradicionalno uzima 850. a završetak 1500. godina.

Kao njena glavna karakteristika se navode veća naselja i orijaški piramidalni humci od zemlje, ekonomija temeljena uzgajanju kukuruza, religijski artefakti napravljeni od bakra te složeniji oblici društvene organizacije temeljeni na plemenskim savezima kojima su upravljali poglavice. Iako se misisipijska kultura često navodi kao najrazvijenije ljudsko društvo pretkolumbovske Sjeverne Amerike prije dolaska Evropljana, a nekada i civilizacija, ona nije poznavalo metalurgiju niti pismo. 

Naselja misisipijske kulture je u 16. vijeku opisao španski istraživač Hernan de Soto, ali su ona ubrzo nakon toga nestala, što se tumači kao završetak procesa uzrokovanog malim ledenim dobom nekoliko vijekova prije, odnosno posljedicom izloženosti Indijanaca pogubnim bolestima kao što su male i velike boginje. Vjeruje se da određeni broj današnjih indijanskih plemena potiče od misisipijske kulture, a među Cherokeejima se do 19. vijeka sačuvala usmena predaja o gradnji velikih humaka u prošlosti.

## Vanjske veze

* The Mississippian and Late Prehistoric Period, National Park Service Southeastern Archaeology Center
* Mississippian World, Texas Beyond History
* Cahokia Mounds 
* Etowah Indian Mounds State Historic Site 
* Indian Mounds of Mississippi, a National Park Service ''Discover Our Shared Heritage'' Travel Itinerary
* Moundville Archaeological Park 
* Chucalissa Museum and Archaeological site
* Encyclopedia of Alabama: Mississippian Period 
* Animation: Towns and Temples of the Mississippian Culture-5 Sites
Islamska astronomija

**Islamska astronomija** ili, rjeđe, **arapska astronomija**, je izraz koji se koristi za astronomiju koja se razvila, odnosno bila karakterističan za islamski svijet u srednjem vijeku ili Zlatnom dobu islama. Pod time se podrazumijevaju svi astronomski tekstovi, otkrića ili dostignuća od oko 8. do 15. vijeka na širokom području koje je uključivalo Bliski istok, Sjevernu Afriku, al-Andalus, Centralnu Aziju i Indiju i autore koji su koristili arapski jezik kao *[[lingua franca|lingua francu]]*. Za islamsku astronomiju je karakterističnu da je zahvaljujući vlasti Kalifata, odnosno vezama među muslimanskim državama koje su ga naslijedile, astronomima na raspolaganju bio široki i raznovrsni korpus prethodnih astronomskih dostignuća i tradicija, prije svega vezan uz grčku, sasanidsku i indijsku astronomiju; islamski astronomi su ta znanja asimilirali i na njihovom temelju sagradili novu tradiciju koja je, pak, značajno uticala na susjedna područja, odnosno razvoj bizantske, zapadnoevropske i kineske astronomije.

Islamska astronomska dostignuća se, između ostalog, ogledaju u zvjezdanim katalozima sa preko 10.000 unosa, kao i brojnim imenima zvijezdima (Aldebaran, Altair), kao i astronomskim pojmovima (poput azimuta), koji su u druge jezike došli upravo iz arapskog.

## Vanjske veze
* "Tubitak Turkish National Observatory Antalya" 
* "Scientific American" article on Islamic Astronomy 
* The Arab Union for Astronomy and Space Sciences (AUASS)
* King Abdul Aziz Observatory
* History of Islamic Astrolabes
* Al-Sufi's constellations
Islamska medicina

**Islamska medicina**, ili **arapska medicina**, je izraz za medicinu koja se prakticirala, odnosno proučavala u islamskom svijetu za vrijeme srednjeg vijeka, odnosno u Zlatnom dobu islama. Na njen razvoj su značajno uticale ranije medicinske tradicije - grčka i perzijska - zatečene na područjima koje je osvojio Kalifat u 7. i 8. vijeku; samostalniji razvoj se obično vezuje za 9. vijek kada su arapski i muslimanski ljekari i medicinski pisci počeli koristiti metode naučne analize. Među najvećim dostignućima arapske medicine se ističe koncept bolnica kao javnih institucija, odnosno razvijena kirurgija čije se tehnike u nekim slučajevima koriste dan-danas. Najveći medicinski pisci tadašnjeg islamskog svijeta su bili al-Razi i Avicena, čija će dijela putem prijevoda u srednjem vijeku doći na Zapad i biti temeljem tamošnje medicine.

## Vanjske veze

* Islamic Medical Manuscripts at the National Library of Medicine.
* Arabic Medical Manuscripts  at the UCL Centre for the History of Medicine.
* Islamic Culture and the Medical Arts at the National Library of Medicine.
* Influence On the Historical Development of Medicine by Prof. Hamed Abdel-reheem Ead.
* Al-Zahrawi (Albucasis) – A light in the Middle Ages in Europe  by Dr. Sharif Kaf Al-Ghazal
* Contagion – Perspectives from Pre-Modern Societies
Kandariya Mahadeva

**Hram Kandariyâ Mahâdeva** (Devanagari: कंदरिया महादेव, IAST: Kandariyā Mahādeva) je najveći i najbolje ukrašeni hinduski hram iz srednjovjekovne grupe hramova u Khajurahou u indijskoj državi Madhya Pradesh. Smatra se jednim od najboljih primjera srednjovjekovne indijske arhitekture. Podigli su ga Chandela Radžputi i danas se smatra jednom od najvećih turističkih atrakcija Indije. Sagrađen je oko 1050. godine, iako prema hinduističkim vjerovanjima datira mnogo ranije, odnosno od 1000. pne. Glavni toranj ili *[[shikhara]]* se nalazi 31 m, i simbolički predstavlja Kailash, himalajsku planinu gdje živi bog Shiva; okružen je sa 84 minijutarna tornja. U samom hramu se nalazi linga koja predstavlja Shivu. 

## Izvori

## Literatura
* Article on Hindu temples of India by George Michell and Snehal Singh. This article has technical details on the temple. 
* Surface, Space and Intention: The Parthenon and the Kandariya Mahadeva. Gregory D. Alles. *History of Religions*, Vol. 28, No.1, August 1988, pp.&nbsp;1–36.

## Vanjske veze

* Website with pictures of the Kandariya Mahadeva temple.
* The official Madhya Pradesh state web page on monuments
Islamska matematika

**Islamska matematika** ili, rjeđe, **arapska matematika**, je izraz koji se koristi za matematiku koja se razvila, odnosno bila karakterističan za islamski svijet u srednjem vijeku ili Zlatnom dobu islama. Tradicionalno se pod time podrazumijevaju svi matematički radovi i dostignuća u periodu od 622. do 1600. na područjima koja su bila pod vlašću Kalifata ili raznih muslimanskih država, odnosno čiji su autori koristili arapski jezik kao svoju *[[lingua franca|lingua francu]]*. Iako mnoga matematička djela iz tog perioda nisu dovoljno poznata, arapskim i islamskim učenjacima se pripisuju brojna značajna dostignuća, prije svega vezana uz uvođenje decimalnog sistema, odnosno arapskih brojeva, koji je omogućio korištenje razlomaka, pronalazak algebre te početak proučavanja odnosa algebre i geometrije. Islamski matematičari su imali i važnu ulogu u čuvanju i ponovnom otkrivanju dotle zaboravljenih dostignuća egipatske, grčke i babilonske matematike, odnosno dovođenju na Zapad dostignuća indijske matematike.

## Vanjske veze
* 
* 
* Richard Covington, ''Rediscovering Arabic Science'', 2007, Saudi Aramco World
The Score (film)

***The Score*** je američki kriminalistički film iz 2001. koji je distribuirao Paramount Pictures. Glavne uloge su imali Robert De Niro, Edward Norton, Marlon Brando i Angela Bassett. Film govori o kriminalcu Nicku Wellsu koji odlazi u mirovinu od kaznenih djela, te obavlja zadnji posao za svog prijatelja Maxa.

Film je poznat po posljednjoj ulozi Marlona Branda, kao i jedini u kome su Brando i De Niro glumili zajedno. Režiser je bio Frank Oz. Zaradio je 113,579,918 dolara.

U Hrvatskoj je distribuiran pod naslovom ***Tko je kome smjestio?***, a u Srbiji pod naslovom ***Plen***.

## Uloge
* Robert de Niro: Nikolaj Vels
* Edvard Norton: Džek Teler
* Marlon Brando: Maks
* Andžela Baset: Dajen
* Gari Farmer: Bert
* Pol Souls: Deni 
* Džejmi Harold: Stiven
Richmond upon Thames

**Richmond upon Thames** službeno engleski *London Borough of Richmond upon Thames* je jedan od 19 borougha *Vanjskog [[London]]a* (Outer London) metropolitanske grofovije Greater London u kom živi 194,730 
stanovnika.

## Geografija

Richmond upon Thames leži na jugozapadnom rubu londonske metropole, duž 19 km rijeke Temze, koja ga presjeca napola, i formira njegovu sjevernu i južnu granicu.

U okviru njegovih granica leže kvartovi, nekadašnja naselja(od sjevera prema jugu); Castelnau, Kew, Barnes, Mortlake, East Sheen, Richmond, Whitton, Twickenham, Petersham, Ham, Hanworth (djelomično), Teddington, Hampton Hill, Hampton i Hampton Wick.

Borough je dobro povezan sa centrom Londona prigradskim željezničkim linijama, metroom i velikim avenijama.

## Historija

Današnji borough - Richmond upon Thames osnovan je 1965. spajanjem dotadašnjih borougha; Barnes i Richmond, koji leže istočno od Temze u historijskoj Grofoviji Surrey sa Twickenhamom na suprotnoj obali Temze u Grofoviji Middlesex.

Ime današnjeg kvarta - Teddington dokumentirano je 969. kao *Tudinton*. A kvartovi Mortlake i Petersham navedeni su u Domesday Booku 1086. kao *Mortelage*  i *Patricesham*. Kvart - Kew prvi put je dokumentiran 1327. kao *Cayho*.

Početkom 16. vijeka Veleposjedničku kuću Rychemonde (današnji Richmond) obnovio je Henry VII u kvartu Sheen. Prvi most preko Temze podignut je sredinom 18. vijeka u kvartu Kew, a drugi nešto kasnije 
u kvartu Twickenham. Broj stanovnika borougha je znatno porastao tokom 18. vijeka, i znatno brže u 19. vijeku, kada je do njega stigla željeznica.

Današnji Richmond je pretežno rezidencijalno naselje, uz nešto malo industrijskih pogona duž rijeke, među njima i par manjih brodogradilišta.

## Znamenitosti

Poznate građevine borougha su; Hampton Court, koji je bio dom Henrya VIII, ostaci Palače Richmond, koju su koristili Edward III, Henry V, Elizabeta I i nekoliko drugih vladara, Palača White Lodge u parku Richmond, koju danas koristi Škola kraljevskog baleta i Palača Strawberry Hill, sagrađena u 18. vijeku za Horaca Walpola u gotičkom stilu. 
 
Kew Gardens je svjetski poznati botanički vrt podignut na mjestu bivšeg kraljevskog imanja. On je 2003. upisan na UNESCO-vu Listu mjesta svjetske baštine u Evropi.

Nacionalni fizički laboratorij u Teddingtonu, osnovan 1900. centar je metrologiju.

Gotovo 2 / 5 borougha su zelene površine i parkovi, među njima su Richmond i Bushy, nekadašnja kraljevska lovišta. Ostali veći parkovi su; Barnes, Sheen, Ham, Marble Hill i Old Deer u kom je od 1769. do 1981. radio opservatorij.

Kvart Twickenham je sjedište Ragbijaškog saveza Engleske, a kvart Mortlake cilj godišnje regate duge 6.8 km između Oxforda i Cambridga.

## Pobratimski gradovi

* Fontainebleau, Francuska
* Konstanz, Njemačka
* Richmond, Virginia, Sjedinjene Američke Države

## Reference

## Vanjske veze

* London Borough of Richmond upon Thames
Hélder Postiga

**Hélder Manuel Marques Postiga** (Vila do Conde, 2. kolovoza 1982.) je portugalski nogometaš i reprezentativac koji je trenutno slobodan igrač.

Nakon što je karijeru započeo u Portu, Postigao je imao kraće periode igranja u Engleskoj, Francuskoj i Grčkoj, prije nego se vratio u Sporting CP. Tamo provodi tri sezone i odlazi u Španjolsku. 

Postiga je za reprezentaciju, za koju igra od 2003., nastupio više od 50 puta te je sudjelovao na jednom svjetskom i tri europska prvenstva.
Massimo Girrotti

**Masimo Điroti** (; 18. maj 1918 — 5. januar 2003.) je bio jedan od najpopularnijih filmskih umetnika u posleratnoj italijanskoj kinematografiji. Zapravo u filmsku industriju upustio se još davne 1939. godine, ali je tek od 1943. počeo da dobija ozbiljnije uloge. 60ih i 70ih godina je počeo da dobija sporedne role i glumio je u manje popularnim filmovima.

## Vanjske veze
*
Mileta Radojković

**Mileta Radojković** (iz Katuna, temnićka knežina jagodinske nahije) je bio jedan od znamenitih ličnosti Prvog srpskog ustanka, barjaktar, a kasnije knez. 

Nakon drugog srpskog ustanka imenovan je za starešinu Jagodinske nahije. Na toj dužnosti učinio je mnoga nedela narodu zbog kojih je bio omrznut. 

Vođa je Miletine bune 1835. godine protiv kneza Miloša Obrenovića. Umro je 1852 godine.

## Reference
Nova Topola (Lebane)

**Nova Topola** je naselje u opštini Lebane u Jablaničkom okrugu. Prema popisu iz 2002. bilo je 121 stanovnika (prema popisu iz 1991. bilo je 175 stanovnika).

## Demografija
U naselju Nova Topola živi 108 punoletnih stanovnika, a prosečna starost stanovništva iznosi 48,7 godina (48,2 kod muškaraca i 49,3 kod žena). U naselju ima 48 domaćinstava, a prosečan broj članova po domaćinstvu je 2,52.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Kinesko slikarstvo

**Kinesko slikarstvo** predstavlja jednu od najstarijih danas postojećih umjetničkih tradicija na svijetu. Najstarije slike u Kini nisu bile reprezentativne, nego ukrasne; sastojale su se od obrazaca umjesto slika. Rana keramika je bila oslikavana spiralama, točkama i životinja. Tek za vrijeme perioda Zaraćenih država (475-221. pne.) su umjetnici svojim slikama nastojali prenijeti svijet oko sebe.

U današnjoj Kini se slikanje u tradicionalnom stilu naziva *guó huà* (国画), odnosno 'nacionalno' ili 'domaće slikarstvo', nasuprot zapadnih umjetničkih stilova koji su postali popularni u Kini tokom 20. vijeka. Tradicionalno slikanje uključuje u suštini iste tehnike kao i kaligrafija te se koristi kist umočen u crnu ili šarenu tintu; ulje se ne koristi. Kao i kod kaligrafije, najpopularnija podloge za slikanju su napravljene od papira i svile. Dovršeno djelo se može pretvoriti u svitke, kao kod visećih svitaka ili ručnih svitaka. Tradicionalno slikanje se može raditi i na albumima, zidovima, paravanima, keramici i drugim podlogama.

Dvije osnovne tehnike kineskog slikanja su:
* pedantno - Gong-bi (工筆) često nazivano "dvorski stil"
* slobodnom rukom - Shui-mo (水墨), što je izraz širokog značenja korišten za akvarel ili slianjem kistom; također se korist i izraz "xie yi" (寫意) ili stil slobodnom rukom.

Umjetnici od dinastije Han (202. pne.) do Tang (618–906) su uglavnom slikali ljudske likove. Mnogo toga što danas znamo o kineskim slikama ličnosti potiče iz grobnica, gdje su slike bile sačuvane na svilenim zastavama, lakiranim predmetima i zidovima. Mnoge rane slike u grobnicama su imale svrhu zaštititi pokojnike ili pomoći njihovim dušama da odu u raj. Druge su ilustrirale učenje Konfucija ili prikazivale prizore iz svakodnevnog života.

Mnogi kritičari smatraju pejzaž najvišim oblikom kineskog slikarstva. Doba od perioda Pet dinastija do dinastije Sjeverni Song (907–1127) je također poznato kao "Veliko doba kineskih pejzaža". Na sjeveru su umjetnici kao Jing Hao, Fan Kuan i Guo Xi slikali gorostasne planine, koristeći snažne crne linije kojim se sugeriralo grub kamen. Na jugu su Dong Yuan, Juran slikali brda i rijeke u mirnim scenama koje su koristile "mekše" tehnike. Te dvije tehnike su postale glavna obilježja kineskog pejzažnog slikarstva.

## Literatura

* Siren, O., *A History of Later Chinese Painting* - 2 vols. (Medici Society, London, 1937).
* Emmanuelle Lesbre, Jianlong Liu: *La Peinture Chinoise.* Hazan, Paris, 2005, .
* 
*
Vellum

**Vellum** je izraz koji se koristi za vrstu pergamenta, odnosno materijala za pisanje izrađenog od kože sisavaca. Pod time se obično podrazumijeva pergament nastao od neštavljene kože, odnosno pergament koji se od "običnog" odlikuje najvišom mogućom kvalitetom.

## Vanjske veze
* Vellum Paper Information 
* On-line demonstration of the preparation of vellum from the BNF, Paris. Text in French, but mostly visual.
* Contains advice on cleaning of vellum
Kurziv

**Kurziv** (njem. *kursiv* od lat. *cursus*) u tipografiji tip je udesno nakošenih slova koja izgledaju gotovo kao da su pisana rukom , koji služi za isticanje pojedinih riječi, navode ili u druge stilske svrhe.

## Historija

Kurziv je kao pismo nastao početkom šesnaestog stoljeća u Italiji, slovorezač Francesko Griffo da Bologna izradio je kurzivni font Antikvu za Alda Manuzija koji je 1501. godine tim fontom tiskao Vergilija.

## Uporaba

Naslovi se u knjigama obično pišu ili većim fontom, ili svim velikim slovima (ili oboje), no kad neka knjiga ima dijelove, naslove poglavlja i podnaslove, često u pomoć uskače i kurziv. Osim pisanja naslova, kurzivom se ponekad pišu navodi (citati), a ponekad i predgovori knjiga.
Ukoliko je u tekstu iz bilo kojeg razloga potrebno navesti riječi iz stranih jezika, one se najčešće pišu u zagradi i u kurzivu.

## Izvori
Kurzivno pismo

**Kurzivno pismo** može označavati:

* kurziv (rukopis), tehnika pisanja rukom;
* rimski kurziv
* hebrejski kurziv
* kineski kurziv

## Povezano
* kurziv, tehnika tipografije